ผู้สนับสนุน.. KBank กับการพัฒนาโปรดักส์ในยุคดิจิทัล ไลฟ์สไตล์
ปัจจุบันเทคโนโลยีได้เข้ามามีส่วนช่วยให้ชีวิตเรามีความง่ายขึ้นในหลายๆ ด้าน  เวลาเดินทางไปต่างจังหวัด เราไม่จำเป็นต้องกางแผนที่แล้ว เพราะเรามีแอปพลิเคชันช่วยบอกเส้นทาง  การทำธุรกรรมทางการเงินหลายอย่าง ก็สามารถทำที่ไหนหรือเวลาใดก็ได้ โดยไม่จำเป็นต้องไปที่สาขาของธนาคาร  กสิกรไทยเป็นหนึ่งในธนาคารที่นำนวัตกรรมทางการเงิน เข้ามาใช้เพื่อยกระดับการให้บริการ และตอบโจทย์ความต้องการของลูกค้า  โดยเฉพาะการพัฒนาแอปพลิเคชัน K PLUS ให้เปรียบเสมือนตัวช่วยทางการเงินส่วนตัวของผู้ใช้งาน
19 ต.ค. 2561

ผู้สนับสนุน..
KBank กับการพัฒนาโปรดักส์ในยุคดิจิทัล ไลฟ์สไตล์ / โดยลงทุนแมน
ปัจจุบันเทคโนโลยีได้เข้ามามีส่วนช่วยให้ชีวิตเรามีความง่ายขึ้นในหลายๆ ด้าน
ทุกวันนี้เวลาเดินทางไปต่างจังหวัด เราไม่จำเป็นต้องกางแผนที่แล้ว เพราะเรามีแอปพลิเคชันช่วยบอกเส้นทาง
หากสงสัยอะไรก็ไม่ต้องเดินไปที่ห้องสมุด เพราะเราสามารถค้นหาข้อมูลแทบทุกอย่างผ่านอินเทอร์เน็ต
เช่นเดียวกับการทำธุรกรรมทางการเงินหลายๆ อย่าง เราก็สามารถทำที่ไหนหรือเวลาใดก็ได้
โดยไม่จำเป็นต้องเดินทางไปที่สาขาของธนาคาร
กสิกรไทยเป็นหนึ่งในธนาคารที่นำนวัตกรรมทางการเงิน เข้ามาใช้เพื่อยกระดับการให้บริการ และตอบโจทย์ความต้องการของลูกค้า
โดยเฉพาะการพัฒนาแอปพลิเคชัน K PLUS ให้เปรียบเสมือนตัวช่วยทางการเงินส่วนตัวของผู้ใช้งาน
ถ้าเราต้องการจะเปิดบัญชีออมทรัพย์ หากเป็นเมื่อก่อนคงต้องเดินทางไปยังสาขาของธนาคาร
แต่ปัจจุบันสำหรับผู้ใช้ K PLUS แล้ว จะสามารถเปิดบัญชีออมทรัพย์เพิ่มได้ภายในเวลาไม่กี่นาทีผ่านแอปพลิเคชัน
รวมทั้งสามารถเปิดบัญชีกองทุน และซื้อขาย LTF และ RMF ได้อีกด้วย
ซึ่งบริการนี้จะช่วยเพิ่มประสิทธิภาพการบริหารเงินส่วนบุคคล ผ่านการแยกบัญชีเงินฝากตามจุดประสงค์การใช้เงิน
นอกจากนี้ K PLUS ยังมีบริการ Machine Lending Program สำหรับผู้ที่ต้องการกู้เงิน
โดยการนำระบบเข้ามาวิเคราะห์ข้อมูลของลูกค้า เพื่อยื่นข้อเสนอเงินกู้ให้กับผู้ที่มีแนวโน้มต้องการเงินสดและมีคุณสมบัติเหมาะสม
ซึ่งหากเรากดยอมรับข้อเสนอเงินกู้ ระบบจะอนุมัติและโอนเงินเข้าสู่บัญชีเราภายในเวลาไม่กี่นาที
โดยที่เราไม่ต้องเสียเวลาเตรียมเอกสารและรอผลการอนุมัติเป็นสัปดาห์เหมือนเมื่อก่อนเลย
ธนาคารกสิกรไทยยังมีเป้าหมายในการทำให้คนทุกกลุ่มสามารถเข้าถึงบริการดิจิทัลแบงกิ้งอย่างเท่าเทียม
จึงได้มีการออกแบบแอปพลิเคชัน K PLUS Beacon สำหรับผู้ใช้ที่มีปัญหาทางสายตา
K PLUS Beacon จะเข้ามาช่วยผู้ที่มีความบกพร่องทางสายตารวมถึงผู้สูงอายุ ให้สามารถใช้งานบริการธุรกรรมทางการเงินพื้นฐานด้วยคำสั่งเสียง เช่น การโอนเงิน การชำระบิล การตรวจสอบยอดเงินคงเหลือ
ในด้านบัตรเครดิต ธนาคารกสิกรไทยก็ได้มีการออกบัตรเครดิต THE PASSION เพื่อตอบสนองต่อพฤติกรรมการใช้จ่ายของลูกค้าที่เปลี่ยนแปลงไป
บัตรเครดิต THE PASSION ให้สิทธิพิเศษจากการใช้จ่ายทั้งในและต่างประเทศ
รวมถึงรองรับทุกการใช้ชีวิต ไม่ว่าจะเป็นการช็อปปิ้ง การรับประทานอาหาร และการท่องเที่ยว
โดยลูกค้าจะได้แต้ม KBank Reward X 3 เมื่อใช้จ่ายในต่างประเทศ
และแต้ม KBank Reward X 2 เมื่อใช้จ่ายในประเทศ
ซึ่งหลังจากการเปิดตัวไปเพียง 4 เดือน ก็มีผู้ที่ตัดสินใจเลือกถือบัตรเครดิต THE PASSION แล้วกว่า 80,000 คน
การพัฒนาและปรับตัวอย่างต่อเนื่องเพื่อตอบสนองความต้องการของลูกค้า ทำให้ธนาคารกสิกรไทยกลายเป็นธนาคารพาณิชย์เพื่อลูกค้ารายย่อยยอดเยี่ยมในประเทศ ด้วยฐานลูกค้ารายย่อยที่เพิ่มขึ้นอย่างต่อเนื่อง
และการันตีด้วยรางวัลระดับนานาชาติมากมาย
Asian Banking & Finance Awards 2018
-รางวัลธนาคารพาณิชย์เพื่อลูกค้ารายย่อยยอดเยี่ยมในประเทศไทย (Domestic Retail Bank of the Year in Thailand) 5 ปีต่อเนื่อง
-รางวัลการริเริ่มสร้างสรรค์ด้านบัตรเครดิตยอดเยี่ยมในประเทศไทย (Credit Card Initiative of the Year in Thailand) 2 ปีต่อเนื่อง
-รางวัลผู้ริเริ่มพัฒนานวัตกรรมการเงินที่ทุกคนเข้าถึงได้ยอดเยี่ยมในประเทศไทย
The Asian Banker Thailand Country Awards 2018
-รางวัลยอดเยี่ยมด้านการพัฒนาเทคโนโลยีเพื่อประเมินการให้สินเชื่อ (The Best Credit Evaluation Initiative, Application or Programme)
-รางวัลยอดเยี่ยมด้านการให้บริการธุรกรรมการเงินบนโมบาย แบงกิ้ง แอปพลิเคชัน
Alpha Southeast Asia Awards 2018
-รางวัลธนาคารพาณิชย์เพื่อลูกค้ารายย่อยยอดเยี่ยมในประเทศไทย
(Domestic Retail Bank of the Year in Thailand)
ปัจจุบันธนาคารกสิกรไทยก็ยังคงเดินหน้ายึดมั่นในกลยุทธ์ “Customer Centricity” ด้วยการให้บริการที่เหนือกว่าความคาดหวังของลูกค้า เพื่อมอบความสะดวกและทำให้ชีวิตทางการเงินเป็นเรื่องง่ายสำหรับทุกคน..